Source: https://fi.m.wikipedia.org/wiki/Erityistuomioistuin
Timestamp: 2020-02-18 13:05:51+00:00
Document Index: 6197799

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

Erityistuomioistuin – Wikipedia
Erityistuomioistuin eli erikoistuomioistuin on tuomiovaltaa käyttävä valtion viranomainen, joka tutkii ja ratkaisee erityisasiantuntemusta vaativia riita- ja rikosasioita. Erityistuomioistuimen toimivalta on rajattu vain tiettyjen asioiden käsittelyyn ja tuomioistuimen kokoonpano poikkeaa yleisistä tuomioistuimista. Erityistuomioistuinten kokoonpanoon kuuluu lakimiesten lisäksi tuomioistuimen alan asiantuntijoita. Tuomioistuimeen saatetaan valita myös eri etupiirien edustajia. Suomessa esimerkki tällaisesta on työtuomioistuin, jonka kokoonpanoon tuomarien lisäksi kuuluu sekä työnantajien että työntekijöiden edustajat.
Ranskan suuren vallankumouksen jälkeen useassa Euroopan maassa lakkautettiin erityistuomioistuimia ja oikeudenkäyttöä yhtenäistettiin siirtämällä asiat yleisiin tuomioistuimiin. Erityistuomioistuimia alettiin perustaa uudelleen 1900-luvulla. Koko maailmassa erityistuomioistuimia on lähes mittaamaton määrä.
1 Suomen erityistuomioistuimet
1.1 Nykyiset erityistuomioistuimet
1.2 Aiempia erityistuomioistuimia
2 Ruotsin erityistuomioistuimet
Suomen erityistuomioistuimetMuokkaa
Ruotsin vallan aikana erityistuomioistuimiksi katsottavia elimiä syntyi 1600-luvulla, kun hallintoa järjestettäessä annettiin tuomiovaltaa keskusvirastoille niiden toimialaan kuuluvissa asioissa. Tällöin luotiin aksiisi-, halli-, posti-, tulli- ja vuorioikeus. Aatelia ja pappissäätyä koskevat riita- ja rikosasiat käsiteltiin henkilöperusteisissa oikeusistuimissa (lat. forum privilegiatum). Vuoden 1734 lain mukaan nämä asiat tuomitsi ensimmäisenä oikeusasteena hovioikeus. Tämä aatelin erioikeus kumottiin Suomessa vuonna 1867. Suomen autonomian alkuaikana vanhat erityistuomioistuimet vähitellen lakkautettiin ja niiden tehtävät siirrettiin alioikeuksille. 1800-luvun loppupuolella perustetuille hallintovirastoille annettiin harvoin tuomiovaltaa.
Nykyiset erityistuomioistuimetMuokkaa
Nykyisin suomalaisia erityistuomioistuimia ovat[1]
markkinaoikeus 2002– [2]
työtuomioistuin 1947–
vakuutusoikeus 1942–
valtakunnanoikeus 1922–
Lisäksi eräät käräjäoikeudet toimivat tarvittaessa maaoikeuksina.
Aiempia erityistuomioistuimiaMuokkaa
Aiempia erityistuomioistuimia ovat olleet
asunto-oikeudet 1974–2002
erikoissotaoikeudet 1920–1945
kenttäoikeudet 1939–1945
liikevaihtovero-oikeus 1970–1994
lääninoikeudet 1955–1999
maanjako-oikeudet 1766–1972 ja niiden seuraajina maaoikeudet 1973–2001
markkinatuomioistuin 1.9.1978[3] – 28.2.2002[2]
merisotaoikeudet 1920–1945
painoasiain ylihallitus 1865–1919
pikaoikeus 1939–1945
rykmentinsotaoikeus 1920–1945
sotaoikeudet 1920–1983
sotasyyllisyysoikeus 1945–1946
sotaylioikeus 1920–1952
talousdeputaatiot 1757–1766
vakuutusneuvosto 1918–1942
valtiorikosoikeus 1918–1919
vankilaoikeus 1932–2006
vesioikeudet 1962–2000
vesistötoimikunta 1934–1962
vesiylioikeus 1962–1999
virkaylioikeus 1926–1987
Aiemmin oli myös tuomiovaltaa käyttäviä viranomaisia, mutta niitä ei yleensä pidetty varsinaisina erityistuomioistuimina.
järjestysoikeudet –1978
koulutoimen ylihallitus 1870–1918
yleinen revisionioikeus 1824–1923
Ruotsin erityistuomioistuimetMuokkaa
kiinteistötuomioistuin (ruots. fastighetsdomstol)
maahanmuuttotuomioistuimet (migrationsdomstolar)
maanvuokralautakunta (arrendenämnd)
markkinatuomioistuin (marknadsdomstol)
painovapaustuomioistuin (tryckfrihetsdomstol)
patenttivalitusoikeus (patentbesvärsrätten)
työtuomioistuin (arbetsdomstol)
vuokralautakunta (hyresnämnd)
ympäristötuomioistuimet (miljödomstolar)
ympäristöylioikeus (miljööverdomstol)
Iso tietosanakirja, WSOY 1995
Encyclopædia iuridica fennica, Suomalainen lakimiesyhdistys 1995, osa IV p. 65–68
↑ Oikeuslaitos – Tuomioistuimet oikeus.fi. Helsinki: Oikeusministeriö. Viitattu 12.3.2018.
↑ a b Markkinaoikeuslaki (1527/2001) Finlex®. 28.12.2001. Viitattu 26.10.2012.
↑ Laki markkinatuomioistuimesta (41/1978) Finlex®. 20.1.1978. Viitattu 26.10.2012.
Noudettu kohteesta ”https://fi.wikipedia.org/w/index.php?title=Erityistuomioistuin&oldid=18713557”
Viimeksi muokattu 6. helmikuuta 2020 kello 14.04